
            О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

ЗАПОВЕД

№ 74/ 28.02.2023 г.
На основание чл.44, ал.2 от Закона за местното самоуправление и местната администрация, чл.282, ал.7, във връзка с ал.6 и ал.13 от Закона за предучилищното и училищното образование и във връзка с протокол от 27.02.2023 г. за обсъждане на формули с директори на детски градини
УТВЪРЖДАВАМ:

1. Формула за разпределение на средствата, получени по единни разходни стандарти за 2023 година  между детските градини, второстепенни разпоредите с бюджет към Община Златоград, съгласно Приложението.

2.  Правила за промени в разпределението на средствата между детските градини при изменение на компонентите на формулата за 2023 г., съгласно Приложението.

Препис от заповедта да се сведе до знанието на директорите на детските градини.
Контрол по изпълнението на заповедта възлагам на директор на дирекция „ФСД, Б, ЧР и МДТ”.
МИРОСЛАВ ЯНЧЕВ       
Кмет на Община Златоград

Изготвил:                         
Аделина Юрукова

Гл.експерт „БМП”

Съгласували:         
Надя Мангарудова

Директор на дирекция „ФСД, Б, ЧР и МДТ”
Елмира Угорлиева-Пехливанова

Заместник-кмет на Община Златоград

                                                                                                                Приложение към 

                                                                                                         Заповед № 74/28.02.2023 г.
Формула за разпределение на средствата, получени по единни разходни стандарти
 за 2023 г. между детските градини  и Правила за промени в разпределението на средствата между детските градини при изменение на основните компоненти на формулата за 2023 г.

І. Формула   за   разпределение   на   средствата от държавния бюджет за издръжка на дейностите по възпитание и обучение на децата, получени  въз основа на броя на децата, броя на групите, вида и броя на образователните институции, стандарт за дете, стандарт за група, стандарт за образователна институция и регионален коефициент за 2023 г.  между детските градини:

СФ = 100%* ОКФ 

където


СФ – средства по формулата

ОКФ – основен компонент по формулата
Средствата от държавния бюджет, получени при прилагането на стандартите за финансиране на институциите в системата на предучилищното и училищното образование се увеличават с регионален коефициент, в зависимост от регионалната група на общината, в която се намират институциите.

Средствата от прилагането на регионалния коефициент се разпределят заедно със средствата по стандартите. 
Основен компонент по формулата са средствата, получени въз основа на:

· Брой деца, съгласно данните от Национална електронна информационна система за предучилищно и училищно образование на Министерство на образованието и науката към 01.01.2023 г.  

· Брой институции, съгласно данните от Национална електронна информационна система за предучилищно и училищно образование на Министерство на образованието и науката към 01.01.2023 г.  

· Брой групи в детска градина, съгласно данните от Национална електронна информационна система за предучилищно и училищно образование на Министерство на образованието и науката към 01.01.2023 г.  

· Стандарт за институция

· Стандарт за яслена и целодневна група в детската градина

· Стандарт за дете 2-4 годишна възраст в целодневна група

· Стандарт за дете за 5-6 годишна възраст в целодневна група
· Стандарт за дете в яслена група


Размерите на стандартите/нормативите на дете, група, за образователна институция и регионален коефициент са определените стандарти за периода 01.09.2022 г. до 31.12.2022 г. с Решение на Министерския съвет № 540 от 29.07.2022 г. за изменение на Решение № 50 на Министерския съвет от 03.02.2022 г. за приемане на стандарти за делегирани от държавата дейности с натурални и стойностни показатели за 2022 г., изменени с Решение № 196 на Министерския съвет от 2022 г.
Основният компонент по формулата се изчислява, както следва:
ОКФ = СИ * БИ + СГ * БГ +СД1* БД1 + СД2*БД2 + СД3 *БД3 
където,
СИ – стандарт за институция

СГ– стандарт за яслена и целодневна група в детска градина

СД1– стандарт за дете 2- 4 годишна възраст в целодневна група

СД 2 – стандарт за дете 5- 6 годишна възраст в целодневна група

СД3 – стандарт за дете в яслена група

БИ – брой институции

БГ – брой групи

БД1 – брой деца от 2 до 4 години

БД2 – брой деца от 5 до 6 години

БД3 – брой деца в яслена групи

1. Формула за разпределение на средствата за издръжка на дейностите по възпитание и обучение за детските градини:

    СФ = 100% * (СИ * БИ + СГ * БГ +СД1 * БД1 + СД2*БД2 + СД3 *БД3) 
2. Правила за промени в разпределението на средствата между детските градини при изменение на броя на децата или на стойностите на компонентите от формулата:
2.1 Разпределението на средствата между детските градини по формула се извършва въз основа на броя на децата по данни от Национална електронна информационна система за предучилищно и училищно образование на Министерство на образованието и науката към 01 януари 2023 г.
2.2. Разпределението на средствата по формулата се коригира в резултат на броя на децата веднъж годишно, отчитайки промените в броя на децата в началото на учебната 2023/2024 година, спрямо броя им към 01.01.2023 г. За броя на децата се използват данните от Национална електронна информационна система за предучилищно и училищно образование на Министерство на образованието и науката
2.3. При промяна в размера на единните разходни стандарти по време на годината, увеличението по съответния стандарт се разпределя пропорционално на броя на децата.
ІІ. Средства от държавния бюджет по допълващи стандарти и нормативи за дете или ученик за 2023 г. над определените по т.І.
1.   Норматив за подпомагане храненето на децата от подготвителни групи и  учениците от I до IV клас – НПХДПГУ

Средствата се предоставят при условията и по реда на Наредбата за финансиране на институциите в системата на предучилищното и училищното образование, приета с ПМС № 219/05.10.2017 г. Размерът на норматива е 185 лв. на едно дете в подготвителна група. Средствата се включват в бюджета на съответната детската градина, над средствата по формула за 2023 г. и се изчисляват, както следва:
СПХДПГУ = БДПГДГ *185 лв.,

където
СПХДПГ–  средства за подпомагане храненето на деца в подготвителни групи
БДПГДГ – брой деца в подготвителните групи в детските градини
2. Норматив за дете/ученик на ресурсно подпомагане 

Средствата по норматива се предоставят за дейности по ресурсно подпомагане на децата, извършвани от детските градини. Норматива е в размер на 4 408 лв. на дете/ученик на ресурсно подпомагане. Средствата се включват в бюджета на съответната детска градина над средствата по формула и се плануват и отчитат в дейност „Ресурсно подпомагане”.
Средствата по норматива, се изчисляват, както следва:

НДУРП=БДУРП*4 408 лв., където
БДУРП – брой деца/ученици на ресурсно подпомагане

3. Норматив за създаване на условия за приобщаващо образование на дете/ученик на ресурсно подпомагане -НСУПОДУРП

Нормативът се предоставя на детската градина, в която интегрирано се възпитават и обучават деца със специални образователни потребности. Размерът на норматива е  590 лв. на дете/ученик. Средствата се включват в бюджета на съответната детска градина над средствата по формула и се плануват и отчитат в дейност „Ресурсно подпомагане”. Средствата по норматива за създаване на условия за приобщаващо образование за дете/ученик на ресурсно подпомагане, се изчисляват, както следва:

НСУПОДУРП=БДУРПОИ*590 лв.,

където

БДУРПОИ – брой деца/ученици на ресурсно подпомагане, обучаващи се интегрирано в детска градина и училище.

4. Норматив за издръжка на дете в общинска детска градина или общинско 
училище, включващ и компенсиране отпадането на съответните такси по ЗМДТ - НИДОДГОУ

Нормативът  за издръжка на дете в общинска детска градина или общинско училище, включващ и компенсиране отпадането на съответните такси по ЗМДТ е в размер на 848 лв. Средствата по норматива се предоставят според броя на децата, записани в детската градина, по данни от Националната електронна информационна система за предучилищното и училищното образование на Министерство на образованието и науката към 01.01.2023 г., умножени по норматив 848 лв. Средствата се включват в бюджета на съответната детската градина, над средствата по формула за 2023 г. Средствата по норматива за издръжка на общинска детска градина, се изчисляват, както следва:
НИДОДГОУ=БДДГ*848 лв., 
където 

БДДГ – брой деца в детската градина
5. Допълнително финансиране за издръжка на защитени детски градини, съгласно чл.282, ал.14, т.3 от Закона за предучилищното и училищното образование
Допълнителното финансиране за издръжка на защитени детски градини се предоставя при условията и по реда на ПМС № 121 от 2017 г. за приемане на критерии за определяне на защитените детски градини и защитените училища и на условия и реда за тяхното допълнително финансиране. Със статут на защитена детска градина на територията на Община Златоград е ДГ „Детски свят“ с.Долен. Допълнителното финансиране за защитени училища се включва в бюджета на училището, над средствата по формула.




                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

